11 PRIEDAS

PATVIRTINTA

 Panevėžio suaugusiųjų ir jaunimo

mokymo centro direktoriaus

 2023 m. balandžio 27 d.

 įsakymu Nr. V-48

**PANEVĖŽIO SUAUGUSIŲJŲ IR JAUNIMO MOKYMO CENTRO**

**MOKYMO NAMUOSE ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių mokymo namuose organizavimo tvarkos aprašas (toliau – Aprašas) nustato – mokinių, dėl ligos ar patologinės būklės negalinčių mokytis bendrojo ugdymo mokykloje, mokymo namie skyrimą ir organizavimą pagal pagrindinio ugdymo programą, vidurinio ugdymo programą.

2. Mokymas organizuojamas vadovaujantis 2021-2022 ir 2022-2023 bendrųjų ugdymo planų, patvirtintų Lietuvos Respublikos švietimo ir mokslo ministro 2021 m. gegužės 3 d. įsakymu Nr. V-688, 57-63 punktais, 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo ir mokslo ministro 2023 m. balandžio 24 d. įsakymu Nr. V-586, 49-54 punktais, Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr.V-1405 „Dėl mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (nauja redakcija – 2020 m. liepos 24 d.), Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. Nr. V-1049 (nauja redakcija 2020-08-04), 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr.XIII-198, 5 priedo 2.1.6. papunkčiu, Panevėžio suaugusiųjų ir jaunimo mokymo centro darbuotojų darbo apmokėjimo sistema, patvirtinta Panevėžio suaugusiųjų ir jaunimo mokymo centro direktoriaus 2023 m. kovo 15 d. įsakymu Nr.1.4-V-29 ir Aprašu.

3. Mokiniai namuose gali būti mokomi savarankiško mokymo(si) proceso organizavimo būdu (pavienio mokymosi forma) ar (ir) nuotoliniu mokymo organizavimo būdu (grupine ar paviene mokymosi forma) „Microsoft Teams“ platformoje. Mokinio, mokomo namuose, individualus ugdymas, esant tėvų (globėjų/rūpintojų) sutikimui, gali būti organizuojamas ir Centro patalpose.

4. Mokiniui, mokomam namuose, Centras, suderinęs su mokinio tėvais (globėjais, rūpintojais) ir atsižvelgdamas į gydytojų konsultacinės komisijos rekomendacijas, parengia individualų ugdymo planą. Specialiųjų ugdymosi poreikių mokiniai mokomi pagal pritaikytas ugdymo programas.

**II SKYRIUS**

**MOKYMO NAMUOSE SKYRIMAS IR ORGANIZAVIMAS**

5. Mokymą namuose skiria asmens sveikatos priežiūros įstaiga, kurioje prirašytas

Mokinys arba gydytojų konsultacinė komisija (toliau – GKK).

6. Mokymo namuose trukmė kiekvienam mokiniui nustatoma individuali, tačiau ne ilgesnė kaip 12 mėnesių. Praėjus 12 mėnesių GKK ją gali pratęsti, atsižvelgdama į kiekvieną konkretų atvejį.

7. Centras, nepritariantis GKK sprendimui skirti mokiniui mokymą namuose, gali teikti GKK siūlymą pakartotinai nagrinėti šį klausimą.

8. Vienas iš tėvų (globėjų, rūpintojų) prašymą dėl vaiko mokymo namuose teikia Centro vadovui. Prie prašymo pridedama GKK pažyma arba mokyklos savininko teises ir pareigas įgyvendinančios institucijos raštas dėl mokymo namuose. Mokinio mokymas namuose per tris dienas įforminamas Centro vadovo įsakymu. Mokymas namuose nepasibaigus GKK pažymoje nustatytam terminui gali būti nutraukiamas GKK leidus.

9. Mokinio mokymas namuose nuotoliniu būdu „Microsoft Teams“ platformoje organizuojamas pagal Centro direktoriaus patvirtiną ir su vienu iš mokinio tėvų (globėju/rūpintoju) suderintą individualų pamokų tvarkaraštį.

10. Mokiniui, kuris mokosi namuose, per dieną gali būti vedamos ne daugiau kaip 4 pamokos.

11. Suderinus su mokinio tėvais (globėjais, rūpintojais), Centro direktoriaus įsakymu, mokiniui, kuris mokosi namuose pagal pagrindinio ugdymo programą, leidžiama nesimokyti dailės, muzikos, technologijų ir fizinio ugdymo, pagal vidurinio ugdymo programą – meninio ugdymo ir technologijų pasirinkto dalyko, technologijų, fizinio ugdymo dalykų. El. dienyne ir mokinio individualiame plane prie dalykų, kurių mokinys nesimoko, įrašoma „Atleista“.

12. Centro sprendimu, mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

13. Vieno iš jų tėvų (globėjų, rūpintojų) pageidavimu, GKK leidus, namuose mokomam mokiniui sudaroma galimybė lankyti kai kurias pamokas Centre, dalyvauti neformaliojo švietimo veikloje, klasės ir Centro renginiuose.

14. Nuotoliniu būdu mokytojas gali skirti mokiniui užduotis savarankiškam darbui, testus ir kitas užduotis atsiskaitymui. Mokinio pasiekimai vertinami vadovaujantis Panevėžio suaugusiųjų ir jaunimo mokymo centro mokinių pažangos ir pasiekimų vertinimo tvarka (patvirtinta Panevėžio suaugusiųjų ir jaunimo mokymo centro direktoriaus 2022 m. spalio 11 d. įsakymu Nr.1.4-V-85).

15. Centras mokinį aprūpina vadovėliais.

16. Kartą per tris mėnesius, jei nekyla mokymosi sunkumų ir, esant poreikiui, peržiūrėti mokinio, mokomo namuose, ugdymo rezultatus ir aptarti Centro Vaiko gerovės komisijoje.